# Alberto David

Alberto David (nascut el 26 de març de 1970 a Milà) és un jugador d'escacs que té el títol de Gran Mestre. David es va traslladar amb la seva família a Luxemburg als cinc anys, i en va adquirir la nacionalitat. El 2012 va retornar a Itàlia i va adquirir la nacionalitat italiana, i des de juliol de 2012 representa Itàlia oficialment.
A la llista d'Elo de la FIDE del juny de 2023, hi tenia un Elo de 2540 punts, cosa que en feia el jugador número 4 (en actiu) d'Itàlia. El seu màxim Elo va ser de 2631 punts, a la llista de maig de 2010 (posició 123 al rànquing mundial).

## Resultats destacats en competició

El 1999 guanyà el torneig de Vlissingen. El 2003 va guanyar el 1r Torneig de GM NAO Chess Club a París. El 2012 es proclamà Campió d'Itàlia, a Torí.
El desembre de 2015 fou segon al Campionat d'Itàlia (a Milà) amb 7 punts de 12, els mateixos punts que Danyyil Dvirnyy i Axel Rombaldoni que els portà a fer un play-off de desempat fins que David fou derrotat per Dvirnyy a una partida a armageddon.
El maig de 2019 va competir als campionats de França de semiràpides, celebrats a Le Blanc-Mesnil, on va arribar a la final, en què fou derrotat per Alireza Firouzja.

### Participació en olimpíades d'escacs

David ha participat, representant Luxemburg, en sis Olimpíades d'escacs (31a Olimpíada, 1994, 32a Olimpíada, 1996, 33a Olimpíada, 1998, 34a Olimpíada, 2000, 35a Olimpíada, 2002, i 37a Olimpíada, 2006), sempre en el primer tauler. A l'Olimpíada de 2002 va guanyar una medalla d'argent individual amb una puntuació del 84,6% al primer tauler (+10=2−1). El 2003, guanyà la medalla d'or individual per la seva actuació al primer tauler al Campionat d'Europa d'escacs per equips, a Plòvdiv.

## Notes i referències

* 1 2 «GM Alberto David returns to Italy and claims the national championship» (en anglès). chessdom.com, 11-11-2012. [Consulta: 16 juny 2013].
* 1 2 «Nota biogràfica de Alberto David» (en anglès). Chessgames.com. [Consulta: 7 abril 2011].
* 1 2 «Alberto David is the 2012 Italian champion» (en anglès). chessbase, 10-11-2012. [Consulta: 16 juny 2013].
* ↑ Kosteniuk, Alexandra. «Alberto David Gets Italian Citizenship» (en anglès). Chess News Blog, 2012. [Consulta: 16 juny 2013].
* ↑ «"Rànquing d'escaquistes per federació: Itàlia"» (en anglès). lloc web de la FIDE. [Consulta: 6 juny 2023].
* ↑ Posició al rànquing mundial i evolució Elo d'Alberto David «benoni.de». Arxivat de l'original el 2013-10-19. [Consulta: 7 abril 2011]. (alemany)
* ↑ «Historial del Torneig de Vlissingen» (en castellà). ajedrezdeataque.com. [Consulta: 23 febrer 2015].
* ↑ Crowther, Mark. «The Week in Chess 433: 1st NAO GM». London Chess Center, 24-02-2003. Arxivat de l'original el 4 de gener 2009. [Consulta: 4 juliol 2009].
* ↑ «Danyyil Dvirnyy campió el 2015». chessdom.com. [Consulta: 14 desembre 2015]. (anglès)
* ↑ «The Week in Chess 1282». Theweekinchess.com. [Consulta: 13 gener 2020].
* ↑ «L'Iran en force au Blanc Mesnil : FIROUZJA et HEJAZIPOUR vainqueurs ! LAGARDE champion de France Rapide 2019». LeBlanc-Mesnil, 31-05-2019.
* ↑ Bartelski, Wojciech. «Men's Chess Olympiads: Alberto David». OlimpBase. [Consulta: 4 juliol 2009].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.
* ↑ «The Week in Chess 467». Arxivat de l'original el 2012-03-04. [Consulta: 7 abril 2011].

## Enllaços externs

* Estimació Elo d'Alberto David a «chessmetrics.com». [Consulta: 7 abril 2011]. (anglès)